CELEX: 32011D0877
Language: hu
Date: 2011-12-19 00:00:00
Title: 2011/877/EU: A Bizottság végrehajtási határozata ( 2011. december 19. ) a 2004/8/EK európai parlamenti és tanácsi irányelv alkalmazásában a külön hő- és villamosenergia-termelésre vonatkozó egységes hatásfok-referenciaértékek megállapításáról és a 2007/74/EK bizottsági határozat hatályon kívül helyezéséről (az értesítés a C(2011) 9523. számú dokumentummal történt)

23.12.2011   
            
            
               HU
            
            
               Az Európai Unió Hivatalos Lapja
            
            
               L 343/91
            
         A BIZOTTSÁG VÉGREHAJTÁSI HATÁROZATA
   (2011. december 19.)
   a 2004/8/EK európai parlamenti és tanácsi irányelv alkalmazásában a külön hő- és villamosenergia-termelésre vonatkozó egységes hatásfok-referenciaértékek megállapításáról és a 2007/74/EK bizottsági határozat hatályon kívül helyezéséről
   (az értesítés a C(2011) 9523. számú dokumentummal történt)
   (2011/877/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hasznos hőigényen alapuló kapcsolt energiatermelés belső energiapiacon való támogatásáról és a 92/42/EGK irányelv módosításáról szóló, 2004. február 11-i 2004/8/EK európai parlamenti és tanácsi irányelvre (1) és különösen annak 4. cikke (2) bekezdésére,
   mivel:
   
               (1)
            
            
               A 2004/8/EK irányelvnek megfelelően a Bizottság a 2007/74/EK határozatban (2) megállapította a külön hő- és villamosenergia-termelésre vonatkozó egységes hatásfok-referenciaértékeket, melyek a vonatkozó tényezőkkel – beleértve a létesítmény építésének évét, valamint a tüzelőanyag típusát is – differenciált értékek mátrixából állnak.
            
         
               (2)
            
            
               A Bizottság első alkalommal 2011. február 21-én, majd ezt követően négyévente áttekinti a külön hő- és villamosenergia- termelésre vonatkozó egységes hatásfok-referenciaértékeket, a technológiai fejlődés és az energiaforrások megoszlásában bekövetkezett változások figyelembevétele céljából.
            
         
               (3)
            
            
               A Bizottság áttekintette a külön hő- és villamosenergia-termelésre vonatkozó egységes hatásfok-referenciaértékeket, figyelembe véve a valóságos üzemi körülmények között végzett használatból származó, tagállamok által szolgáltatott adatokat. A rendelkezésre álló legjobb és gazdaságilag megalapozott technológia terén az áttekintett, 2006-tól 2011-ig tartó időszakban végbement fejlődés azt jelzi, hogy a 2006. január 1-jét követően épített létesítmények esetében nem indokolt fenntartani azt a különbségtételt, amelyet a 2007/74/EK határozat a kapcsoltenergia-termelő egység építési éve kapcsán tett a külön villamosenergia-termelésre vonatkozó egységes hatásfok-referenciaértékeket illetően. A 2005-ben vagy azt megelőzően épített kapcsoltenergia-termelő egységek esetében azonban – a rendelkezésre álló legjobb és gazdaságilag megalapozott technológia terén végbement fejlődésre figyelemmel – indokolt, hogy a referenciaértékek alkalmazása továbbra is az építési évhez igazodjék. A legutóbbi tapasztalatok és vizsgálatok alapján továbbá a felülvizsgálat megerősítette, hogy az éghajlati viszonyokhoz kapcsolódó korrekciós tényezők alkalmazása továbbra is indokolt. Emellett az elkerült hálózati veszteségekhez kapcsolódó korrekciós tényezők alkalmazását is folytatni kell, mivel a hálózati veszteségek terén az utóbbi években nem történt változás. Ezenfelül az elkerült hálózati veszteségekre vonatkozó korrekciós tényezőket célszerű alkalmazni a fa tüzelőanyagokat és biogázt felhasználó létesítményekre is.
            
         
               (4)
            
            
               A felülvizsgálat nem bizonyította, hogy a kazánok energiahatékonysága a vizsgált időszakban változott volna, ezért a külön hőtermelésre vonatkozó egységes hatásfok-referenciaértékeknek nem indokolt az építés évéhez kapcsolódniuk. Nem volt szükség éghajlati viszonyokhoz kapcsolódó korrekciós tényezőkre, mert a tüzelőanyagból történő hőtermelés termodinamikája nem függ jelentősen a környezeti hőmérséklettől. Ezenkívül nincs szükség hálózati hőveszteségekhez kapcsolódó korrekciós tényezőkre, mivel a hőt mindig a termelés helyéhez közel használják fel.
            
         
               (5)
            
            
               A kapcsolt energiatermeléssel összefüggésben stabil befektetési feltételekre és folytatólagos befektetői bizalomra van szükség. Erre tekintettel a hő- és villamosenergia-termelésre vonatkozó jelenlegi egységes referenciaértékek alkalmazását a 2012 és 2015 közötti időszakra is ki kell terjeszteni.
            
         
               (6)
            
            
               A valóságos üzemi körülmények között végzett használatból származó adatok nem igazolják, hogy a korszerű létesítmények tényleges teljesítménye statisztikailag jelentősen javult volna a vizsgált időszakban. Ezért a 2007/74/EK határozatban a 2006-tól 2011-ig tartó időszakra meghatározott referenciaértékeket a 2012-től 2015-ig tartó időszakban is indokolt fenntartani.
            
         
               (7)
            
            
               A felülvizsgálat megerősítette az éghajlati viszonyokhoz és az elkerült hálózati veszteségekhez kapcsolódó jelenlegi korrekciós tényezők érvényességét.
            
         
               (8)
            
            
               A hőtermelés tekintetében megerősítette továbbá az egyetlen referenciaérték-készlet teljes időszakra történő alkalmazását, valamint az éghajlati különbségekhez és a hálózati veszteségekhez kapcsolódó korrekciós tényezők elhagyását.
            
         
               (9)
            
            
               Figyelembe véve, hogy a 2004/8/EK irányelv fő célja a kapcsolt energiatermelés támogatása az energia-megtakarítás érdekében, célszerű ösztönzőket nyújtani a régebbi kapcsoltenergia-termelő egységek energiahatékonyságát javító felújításokhoz. Ezen okokból a kapcsoltenergia-termelő egységre alkalmazandó, villamos energiára vonatkozó hatásfok-referenciaértékeket az egység építési éve utáni tizenegyedik évtől emelni kell.
            
         
               (10)
            
            
               Ez a megközelítés összhangban áll azzal a követelménnyel, miszerint az egységes hatásfok-referenciaértékeknek a 2004/8/EK irányelv III. mellékletének f) pontjában említett elveken kell alapulniuk.
            
         
               (11)
            
            
               Meg kell határozni a külön hő- és villamosenergia-termelésre vonatkozó, felülvizsgált egységes hatásfok-referenciaértékeket. A 2007/74/EK határozatot ezért hatályon kívül kell helyezni.
            
         
               (12)
            
            
               Az e határozatban előírt intézkedések összhangban vannak a Kapcsolt Energiatermelési Bizottság véleményével,
            
         ELFOGADTA EZT A HATÁROZATOT:
   1. cikk
   Az egységes hatásfok-referenciaértékek meghatározása
   A külön villamosenergia- és hőtermelésre vonatkozó egységes hatásfok-referenciaértékeket az I., illetve a II. melléklet határozza meg.
   2. cikk
   Az egységes hatásfok-referenciaértékek alkalmazása
   (1)   A tagállamok az I. mellékletben meghatározott, a kapcsoltenergia-termelő egység építési évére vonatkozó egységes hatásfok-referenciaértékeket alkalmazzák. Az egységes hatásfok-referenciaértékek a kapcsoltenergia-termelő egység építési évétől számított tíz éven át érvényesek.
   (2)   A kapcsoltenergia-termelő egység építési évét követő tizenegyedik évtől kezdődően a tagállamok az (1) bekezdés alapján a 10 éves kapcsoltenergia-termelő egységre alkalmazandó egységes hatásfok-referenciaértékeket alkalmazzák. Ezek az egységes hatásfok-referenciaértékek egy évig érvényesek.
   (3)   E cikk alkalmazásában a kapcsoltenergia-termelő egység építési éve az a naptári év, amelynek során az egység először villamos energiát termelt.
   3. cikk
   A külön villamosenergia-termelésre vonatkozó egységes hatásfok-referenciaértékekre alkalmazandó korrekciós tényezők
   (1)   A tagállamok a III. melléklet a) pontjában meghatározott korrekciós tényezőket alkalmazzák annak érdekében, hogy az I. mellékletben meghatározott egységes hatásfok-referenciaértékek az egyes tagállamok átlagos éghajlati viszonyaihoz igazodjanak.
   Ha egy tagállam területének különböző részei között a hivatalos meteorológiai adatok 5 °C vagy annál nagyobb különbséget mutatnak az éves környezeti hőmérsékletben, az adott tagállam a III. melléklet b) pontjában meghatározott módszer alkalmazásával az első albekezdés értelmében több éghajlati zónát is kijelölhet; a kijelölésről tájékoztatnia kell a Bizottságot.
   (2)   A tagállamok a IV. mellékletben meghatározott korrekciós tényezőket alkalmazzák annak érdekében, hogy az I. mellékletben meghatározott egységes hatásfok-referenciaértékek az elkerült hálózati veszteségekhez igazodjanak.
   (3)   Ha a tagállamok a III. melléklet a) pontjában és a IV. mellékletben meghatározott korrekciós tényezőket egyaránt alkalmazzák, akkor a IV. melléklet alkalmazása előtt a III. melléklet a) pontját kell alkalmazniuk.
   4. cikk
   Kapcsoltenergia-termelő egység felújítása
   Ha egy meglévő kapcsoltenergia-termelő egységet felújítanak, és a felújítás beruházási költsége meghaladja egy új, hasonló kapcsoltenergia-termelő egység beruházási költségeinek 50 %-át, a 2. cikk alkalmazásában az építés évének azt a naptári évet kell tekinteni, amelynek során a felújított kapcsoltenergia-termelő egység először villamos energiát termelt.
   5. cikk
   Tüzelőanyag-keverék
   Ha a kapcsoltenergia-termelő egység több tüzelőanyaggal üzemel, a külön termelésre vonatkozó egységes hatásfok-referenciaértékeket a különböző tüzelőanyagok energiabevitelének súlyozott átlagával arányosan kell alkalmazni.
   6. cikk
   Hatályon kívül helyezés
   A 2007/74/EK határozat hatályát veszti.
   7. cikk
   Ennek a határozatnak a tagállamok a címzettjei.
   
      Kelt Brüsszelben, 2011. december 19-én.
      
         
            a Bizottság részéről
         
         Günther OETTINGER
         
            a Bizottság tagja
         
      
   
   
      (1)  HL L 52., 2004.2.21., 50. o.
   
      (2)  HL L 32., 2007.2.6., 183. o.
   
      I. MELLÉKLET
      
         A külön villamosenergia-termelésre vonatkozó egységes hatásfok-referenciaértékek (hivatkozás az 1. cikkben)
      
      Az alábbi táblázatban a külön villamosenergia-termelésre vonatkozó egységes hatásfok-referenciaértékek nettó fűtőértéken és szabványos ISO-feltételeken (15 °C környezeti hőmérséklet, 1,013 bar, 60 % relatív páratartalom) alapulnak.
      
                   
               
               
                  Építés éve:
                  Tüzelőanyag típusa:
               
               
                  2001 és előtte
               
               
                  2002
               
               
                  2003
               
               
                  2004
               
               
                  2005
               
               
                  2006–2011
               
               
                  2012–2015
               
            
                  Szilárd tüzelőanyagok
               
               
                  Kőszén/koksz
               
               
                  42,7
               
               
                  43,1
               
               
                  43,5
               
               
                  43,8
               
               
                  44,0
               
               
                  44,2
               
               
                  44,2
               
            
                  Barnaszén/barnaszénbrikett
               
               
                  40,3
               
               
                  40,7
               
               
                  41,1
               
               
                  41,4
               
               
                  41,6
               
               
                  41,8
               
               
                  41,8
               
            
                  Tőzeg/tőzegbrikett
               
               
                  38,1
               
               
                  38,4
               
               
                  38,6
               
               
                  38,8
               
               
                  38,9
               
               
                  39,0
               
               
                  39,0
               
            
                  Fa tüzelőanyagok
               
               
                  30,4
               
               
                  31,1
               
               
                  31,7
               
               
                  32,2
               
               
                  32,6
               
               
                  33,0
               
               
                  33,0
               
            
                  Mezőgazdasági biomassza
               
               
                  23,1
               
               
                  23,5
               
               
                  24,0
               
               
                  24,4
               
               
                  24,7
               
               
                  25,0
               
               
                  25,0
               
            
                  Biológiailag lebontható (települési) hulladék
               
               
                  23,1
               
               
                  23,5
               
               
                  24,0
               
               
                  24,4
               
               
                  24,7
               
               
                  25,0
               
               
                  25,0
               
            
                  Nem megújuló (települési és ipari) hulladék
               
               
                  23,1
               
               
                  23,5
               
               
                  24,0
               
               
                  24,4
               
               
                  24,7
               
               
                  25,0
               
               
                  25,0
               
            
                  Olajpala
               
               
                  38,9
               
               
                  38,9
               
               
                  38,9
               
               
                  38,9
               
               
                  38,9
               
               
                  39,0
               
               
                  39,0
               
            
                  Folyadékok
               
               
                  Olaj (gázolaj + pakura), PB-gáz
               
               
                  42,7
               
               
                  43,1
               
               
                  43,5
               
               
                  43,8
               
               
                  44,0
               
               
                  44,2
               
               
                  44,2
               
            
                  Bioüzemanyagok
               
               
                  42,7
               
               
                  43,1
               
               
                  43,5
               
               
                  43,8
               
               
                  44,0
               
               
                  44,2
               
               
                  44,2
               
            
                  Biológiailag lebontható hulladék
               
               
                  23,1
               
               
                  23,5
               
               
                  24,0
               
               
                  24,4
               
               
                  24,7
               
               
                  25,0
               
               
                  25,0
               
            
                  Nem megújuló hulladék
               
               
                  23,1
               
               
                  23,5
               
               
                  24,0
               
               
                  24,4
               
               
                  24,7
               
               
                  25,0
               
               
                  25,0
               
            
                  Gáz-halmazállapotú
               
               
                  Földgáz
               
               
                  51,7
               
               
                  51,9
               
               
                  52,1
               
               
                  52,3
               
               
                  52,4
               
               
                  52,5
               
               
                  52,5
               
            
                  Finomítói gáz/hidrogén
               
               
                  42,7
               
               
                  43,1
               
               
                  43,5
               
               
                  43,8
               
               
                  44,0
               
               
                  44,2
               
               
                  44,2
               
            
                  Biogáz
               
               
                  40,1
               
               
                  40,6
               
               
                  41,0
               
               
                  41,4
               
               
                  41,7
               
               
                  42,0
               
               
                  42,0
               
            
                  Kokszkemencegáz, kohógáz, egyéb hulladékgázok, visszanyert hulladékhő
               
               
                  35
               
               
                  35
               
               
                  35
               
               
                  35
               
               
                  35
               
               
                  35
               
               
                  35
               
            
   
      II. MELLÉKLET
      
         A külön hőtermelésre vonatkozó egységes hatásfok-referenciaértékek (hivatkozás az 1. cikkben)
      
      Az alábbi táblázatban a külön hőtermelésre vonatkozó egységes hatásfok-referenciaértékek nettó fűtőértéken és szabványos ISO-feltételeken (15 °C környezeti hőmérséklet, 1,013 bar, 60 % relatív páratartalom) alapulnak.
      
                   
               
               
                  Tüzelőanyag típusa
               
               
                  Gőz/forró víz
               
               
                  Füstgázok közvetlen felhasználása (1)
                  
               
            
                  Szilárd tüzelőanyagok
               
               
                  Kőszén/koksz
               
               
                  88
               
               
                  80
               
            
                  Barnaszén/barnaszénbrikett
               
               
                  86
               
               
                  78
               
            
                  Tőzeg/tőzegbrikett
               
               
                  86
               
               
                  78
               
            
                  Fa tüzelőanyagok
               
               
                  86
               
               
                  78
               
            
                  Mezőgazdasági biomassza
               
               
                  80
               
               
                  72
               
            
                  Biológiailag lebontható (települési) hulladék
               
               
                  80
               
               
                  72
               
            
                  Nem megújuló (települési és ipari) hulladék
               
               
                  80
               
               
                  72
               
            
                  Olajpala
               
               
                  86
               
               
                  78
               
            
                  Folyadékok
               
               
                  Olaj (gázolaj + pakura), PB-gáz
               
               
                  89
               
               
                  81
               
            
                  Bioüzemanyagok
               
               
                  89
               
               
                  81
               
            
                  Biológiailag lebontható hulladék
               
               
                  80
               
               
                  72
               
            
                  Nem megújuló hulladék
               
               
                  80
               
               
                  72
               
            
                  Gáz-halmazállapotú
               
               
                  Földgáz
               
               
                  90
               
               
                  82
               
            
                  Finomítói gáz/hidrogén
               
               
                  89
               
               
                  81
               
            
                  Biogáz
               
               
                  70
               
               
                  62
               
            
                  Kokszkemencegáz, kohógáz, egyéb hulladékgázok, visszanyert hulladékhő
               
               
                  80
               
               
                  72
               
            
         (1)  A közvetlen hőre vonatkozó értékeket akkor kell használni, ha a hőmérséklet 250 °C vagy magasabb.
   
   
      III. MELLÉKLET
      
         Az átlagos éghajlati viszonyokra vonatkozó korrekciós tényezők és az éghajlati zónák meghatározásának módszere a külön villamosenergia-termelés egységes hatásfok-referenciaértékeinek alkalmazásához (hivatkozás a 3. cikk (1) bekezdésében)
      
      a)   Az átlagos éghajlati viszonyokra vonatkozó korrekciós tényezők
      A környezeti hőmérséklet korrekciója az adott tagállam éves átlagos hőmérséklete és a szabványos ISO-feltételek (15 °C) közötti különbségen alapul.
      A korrekció a következőképp történik:
      
                  i.
               
               
                  0,1 százalékpont hatásfok-vesztés Celsius-fokonként 15 °C felett;
               
            
                  ii.
               
               
                  0,1 százalékpont hatásfok-emelkedés Celsius-fokonként 15 °C alatt.
               
            Példa:
      Ha egy tagállamban az átlagos éves hőmérséklet 10 °C, a kapcsoltenergia-termelő egység referenciaértékét ebben a tagállamban 0,5 százalékponttal kell emelni.
      b)   Éghajlati zónák meghatározásának módszere
      Minden egyes éghajlati zóna határait az éves átlagos környezeti hőmérséklet olyan izotermái (egész Celsius-fokokban) alkotják, amelyek között legalább 4 °C az eltérés. Az egymás melletti éghajlati zónákban az átlagos éves környezeti hőmérsékletek közötti hőmérsékletkülönbségnek legalább 4 °C-nak kell lennie.
      Példa:
      Egy tagállamban az átlagos éves környezeti hőmérséklet A helyen 12 °C, B helyen 6 °C. A különbség több mint 5 °C. A tagállamnak lehetősége van két éghajlati zóna kialakítására, amelyeket a 9 °C-os izoterma választ el egymástól, így létrejön egy éghajlati zóna a 9 °C-os és a 13 °C-os izotermák között, amelynek átlagos éves környezeti hőmérséklete 11 °C, és létrejön egy másik éghajlati zóna az 5 °C-os és a 9 °C-os izotermák között, amelynek átlagos éves környezeti hőmérséklete 7 °C.
   
   
      IV. MELLÉKLET
      
         Az elkerült hálózati veszteségeket tükröző korrekciós tényezők a külön villamosenergia-termelés egységes hatásfok-referenciaértékeinek alkalmazásához (hivatkozás a 3. cikk (2) bekezdésében)
      
      
                  Feszültség
               
               
                  A hálózatba betáplált villamos energia esetében
               
               
                  A helyszínen fogyasztott villamos energia esetében
               
            
                  > 200 kV
               
               
                  1
               
               
                  0,985
               
            
                  100–200 kV
               
               
                  0,985
               
               
                  0,965
               
            
                  50–100 kV
               
               
                  0,965
               
               
                  0,945
               
            
                  0,4–50 kV
               
               
                  0,945
               
               
                  0,925
               
            
                  < 0,4 kV
               
               
                  0,925
               
               
                  0,860
               
            Példa:
      Egy 100 kWel teljesítményű, földgázmeghajtású dugattyús motorral működő kapcsoltenergia-termelő egység 380 V feszültségű villamos energiát termel. Ennek a villamos energiának 85 %-át használják fel saját fogyasztásra és 15 %-át táplálják be a hálózatba. A létesítmény 1999-ben épült. Az éves környezeti hőmérséklet 15 °C (tehát nincs szükség éghajlati korrekcióra).
      E határozat 2. cikkének megfelelően a 10 évnél régebbi kapcsoltenergia-termelő egységek esetében a 10 éves egységek referenciaértékeit kell alkalmazni. E határozat I. melléklete alapján egy 1999-ben épített és később nem felújított, földgázzal üzemeltetett kapcsoltenergia-termelő egységre vonatkozó 2011-es egységes hatásfok-referenciaérték megfelel a 2001-es referenciaértéknek, vagyis annak mértéke 51,7 %. A hálózati veszteség korrekciója után kapott, külön villamosenergia-termelésre vonatkozó hatásfok-referenciaérték ebben a kapcsoltenergia-termelő egységben a következő (az e mellékletben található tényezők súlyozott átlagára alapozva):
      Ref Εη = 51,7 % * (0,860 * 85 % + 0,925 * 15 %) = 45,0 %